S-327/2021

Mál þetta, sem dómtekið var 10. mars sl., er höfðað með ákæru, útgefinni af lögreglustjóranum á höfuðborgarsvæðinu 19. janúar 2020, á hendur B-kk-þgf B-kk-þgf B-kk-þgf, kt. [...], [...], [...]og X, kt. [...], [...], [...], fyrir eftirfarandi fíkniefnalagabrot:

I. fyrir fíkniefnalagabrot með því að hafa í félagi, þann 29. desember 2019, að [...] í Reykjavík útbúið þrjár kannabisræktanir á þremur mismunandi stöðum í fasteigninni, og þannig haft í vörslum sínum afrakstur ræktunarinnar í sölu- og dreifingarskyni, það er samtals 170 kannabisplöntur og 532,31 grömm af maríhúana sem geymt var í 5 plastpokum í plastfötu). Lögreglan lagði hald á framangreindar plöntur og efni, sem og ræktunarbúnað við leit í húsnæðinu en ákærða X vísaði lögreglu á tvær af þremur ofangreindum ræktunum.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II. fyrir fíkniefnalagabrot með því að hafa í félagi að

[...] í Reykjavík útbúið kannabisræktun í fasteigninni í sölu- og dreifingarskyni. Lögregla framkvæmdi leit í fasteigninni þann 29. desember 2019 og haldlagði 97,64 grömm af kannabisstönglum og það sem eftir var af ræktunarbúnaði, þ. m. t. ræktunartjald, en annar ræktunarbúnaður hafði, nokkrum dögum fyrr, verið færður yfir að [...] í Reykjavík hvar ræktunarstarfinu var framhaldið líkt og greinir í ákærukafla I.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafi stað bæði ákærðu verði dæmd til refsingar ogtil greiðslu alls sakarkostnaðar. Þá er krafist upptöku á 170 kannabisplöntum, 532,31 grömmum af kannabisefnum og 97,64 grömm af kannabisstönglum sem og alls þess ræktunarbúnaði sem lögregla lagði hald á í framangreindum leitum og nánar er getið í munaskýrslum nr. 143323 og 143325, þar með talið lömpum, tjöldum, straumbreytum, loftblásurum, vatnsdælum og tímarofum o. fl. skv.6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Við fyrirtöku málsins 10. mars sl. lýsti sækjandi því yfir að fallið væri frá ákæru á hendur ákærðu X en að öðru leyti stæði ákæran óbreytt. Var málið því fellt niður gagnvart X. Í sama þinghaldi játaði ákærði B-kk-nf B-kk-nf skýlaust þá háttsemi sem honum er gefin að sök, eftir framangreindar breytingar á ákæru, og var málið í kjölfarið dómtekið.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, B-kk-nf B-kk-nf B-kk-nf, er fæddur í [...]. Samkvæmt framlögðu sakavottorði, dagsettu 12. janúar 2021, hefur ákærða einu sinni áður verið gerð refsing. Með dómi 19. mars 2014 var ákærða gert að sæta fangelsi í 9 mánuði, skilorðsbundið í tvö ár, fyrir meðal annars fíkniefnalagabrot, líkt og um ræðir í máli þessu.

Brot ákærða er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar er litið til þess að ákærði hefur játað skýlaust brot sitt bæði hjá lögreglu og fyrir dómi, sbr. 8. tölul. 1. mgr. 70. gr. almennra hegningarlaga nr. 19/1940.

Verður það metið ákærða til refsimildunar. Á hinn bóginn er litið til eðlis og umfangs brots ákærða. Brotið var vel skipulagt og ásetningur ákærða einbeittur en hann þurfti að koma sér upp sérútbúnaði í tveimur hús næðum sem hann hafði til umráða og leggja mikla vinnu í ræktun þeirra fíkniefna sem um ræðir. Þá er einnig litið til þess mikla magns fíkniefna sem ákærði hafði í vörslum sínum í sölu- og dreifingarskyni, sem hann hafði ræktað um nokkurt skeið. Þá er einnig litið til þess að ákærði hefur áður verið sakfelldur fyrir samskonar brot, þ. e. vörslur og ræktun fíkniefna. Verður framangreint metið ákærða til refsiþyngingar, sbr. m. a. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindum atriðum, sakarefni málsins og að virtum sakarferli ákærða, játningar ákærða og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 1 0 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 170 kannabisplöntur, 532,31 grömm af kannabisefnum, 97,64 grömm af kannabisstönglum og ræktunarbúnaður sem lögregla lagði hald á, sbr. munaskýrslur nr. 143323 og 143325, þ. m. t. lampar, tjöld, straumbreytar, loftblásarar, vatnsdælur og tímarofar, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 117.800 krónur, að meðtöldum virðisaukaskatti, og 329.437 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf B-kk-nf B-kk-nf, sæti fangelsi í 10 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 170 kannabisplöntur, 532,31 grömm af kannabisefnum, 97,64 grömm af kannabisstönglum og ræktunarbúnaður sem lögregla lagði hald á, sbr. munaskýrslur nr. 143323 og 143325, þ. m. t. lampar, tjöld, straumbreytar, loftblásarar, vatnsdælur og tímarofar.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 117.800 krónur og 329.437 krónur í sakarkostnað.

S-kvk-nf D-kvk-nf J-kvk-nf